|  |  |
| --- | --- |
|  |  |
| Pr Kadri Jõerüüt  Reisieksperdi AS | Teie: 26.11.2025  Meie: 05.12.2025 nr 2-1/719-5 |
| **Vastus pöördumisele** |  |

Lugupeetud Kadri Jõerüüt

Saatsite 26.11.2025 Siseministeeriumile e-kirja, milles soovite teada, miks on Siseministeeriumi dokumendiregistrist avalikult kättesaadav Reisieksperdi AS-le 24.11.2025 saadetud lepingu ülesütlemisavaldus ja *kuidas see ärisaladust ei sisalda (pakkumiste detailid)*.

Selgitame, et Siseministeerium saab dokumente asutusesiseseks kasutamiseks tunnistada üksnes avaliku teabe seaduses sätestatud tingimustel ja korras. Kuivõrd Siseministeeriumi hinnangul puudub ülesütlemisavalduses teave, millele juurdepääsu tuleks avaliku teabe seaduse kohaselt piirata, siis puudub ka alus selle asutusesiseseks kasutamiseks tunnistamiseks. Kui Te sellesisulise hinnanguga ei nõustu, palume Teil näidata, milline osa ülesütlemisavaldusest sisaldab Teie hinnangul piiratud juurdepääsuga teavet, sh ärisaladust ning põhjendage seda seisukohta. Seejuures palume Teil arvestada, et mitte igasugune teave ei ole juurdepääsupiiranguga ega käsitletav ärisaladusena, st ärisaladus peab vastama ebaausa konkurentsi takistamise ja ärisaladuse kaitse seaduse § 5 lõikes 2 toodud tingimustele.

Ühtlasi märgime, et juurdepääsupiirangu kohaldamiseni on ülesütlemisavaldus avalik ja dokumendiregistrist nähtav.

|  |  |
| --- | --- |
| Lugupidamisega  (allkirjastatud digitaalselt)  Liisa Surva  õigusosakonna juhataja |  |